Μισραΐμ Μέμφις

Ο Αρχαίος και Αρχέγονος Ανατoλικός Τύπος των Μισραΐμ και Μέμφις (Ονομασία κατοχυρωμένη n° 18132859) είναι Τεκτονικός Τύπος, ο οποίος δημιουργήθηκε από την συνένωση του Τύπου Μισραΐμ ή Αιγυπτιακoύ με τον τύπο Μέμφις ή ανατολικό το 1945 από τον Μάρκο Ετζίντιο Αλέγκρι. Βασίζεται στην παραδοσιακή λειτουργία του Τεκτονισμού ως συνέχεια των Αρχαίων Μυστηρίων κυρίως της Ελλάδας και της Αιγύπτου, αλλά και όλων των Μυστηρίων γενικά. Μέσα από ένα σύστημα συμβολισμού, επιδιώκει την τελειοποίηση του ανθρώπου, ο οποίος έτσι θα συμβάλλει στην τελειοποίηση της κοινωνίας. Ο Αρχαίος και Αρχέγονος Ανατολικός Τύπος Μισραΐμ και Μέμφις έχει Διεθνή έδρα την Μπολώνια της Ιταλίας και λειτουργεί επιπλέον σε Ελλάδα, Ρουμανία, Γαλλία, Πορτογαλία, Βραζιλία, Καναδά, Ακτή Ελεφαντοστού και Μαδαγασκάρη.

 Ο Αρχαίος και Αρχέγονος Ανατολικός Τύπος των Μισραΐμ και Μέμφις είναι αναμφισβήτητα το πλέον Ερμητικό Τεκτονικό Τάγμα στη διεθνή Τεκτονική σκηνή. Eίναι το αποτέλεσμα της εσώτερης εκ νέου επεξεργασίας του Τύπου Μισραΐμ ή Αιγυπτιακού Τύπου, που εμφανίστηκε κανονικώς στη Βενετία το 1801, και του Τύπου Μέμφις ή Ανατολικού Τύπου, που εμφανίστηκε το 1839 στο Παρίσι, με βάση μια ονοματολογία που επεξεργάστηκε εκ νέου τους Βαθμούς του Μισραΐμ εισάγοντας σ’ αυτούς μυήσεις και Τυπικά του Ανατολικού Τύπου. Ο Tύπος του Μισραΐμ ήλθε στη Βενετία το 1801 με τις προσπάθειες του Filalete Abraham και αμέσως διαδόθηκε στην Ιταλία και τη Γαλλία. Ο Ανατολικός Τύπος της Μέμφιδας ήρθε το 1839 στο Παρίσι από τον Etienne Marconis de Negre. Στο Αρχείο του Κυρίαρχου Μεγάλου Θυσιαστηρίου της Αδριατικής διατηρούνται μεταξύ άλλων ντοκουμέντων, τρεις περγαμηνές, οι οποίες αποκαθιστούν, κατά το δυνατόν, τις απαρχές και τις διακλαδώσεις των δύο Τύπων, των οποίων η συγχώνευση συνετελέσθη με πρωτοβουλία του Μάρκο Εγκίντιο Αλλέγκρι Marco Egidio Allegri, ο οποίος το 1923 κατέστη Υπάτη Δύναμη του Τύπου Μισραΐμ της Βενετίας, καθώς και Μέγας Συντηρητής ad vitam του Τύπου Μέμφις του Παλέρμο, που ετέθη, κατόπιν, σε ύπνο, το 1925.Οι πληροφορίες περί των δύο Τύπων είναι μάλλον αποσπασματικές, λόγω των Ιστορικών μεταπτώσεων που υπέστησαν και οι δύο Τύποι, Παρ όλα αυτά, τα πιο σημαντικά ντοκουμέντα διατηρήθηκαν και μεταδόθηκαν ως τις μέρες μας. Τέτοιου είδους ντοκουμέντα είναι αυτά τα οποία μας επιτρέπουν να βεβαιώσουμε ότι ο Τύπος Μισραΐμ λειτουργούσε στη Νήσο Ζάκυνθο κατά το 1782 και στη Βενετία το 1796. Στη Βενετία ο Τύπος τέθηκε σε ύπνο μετά την κατάκτηση της Ενετικής Δημοκρατίας από την Αυστρία, και αφυπνίστηκε το 1801 από τον Filalete Abraham, όνομα κάτω από το οποίο κρυβόταν ο Βαρώνος Tassoni di Modena. Στις 16 Μαΐου 1945, αμέσως μετά το τέλος του Β Παγκοσμίου Πολέμου, ο M.E.Allegri ενεργοποίησε τις εξουσίες του ως Υπάτη Δύναμη του 90° του Μισραΐμ και Μεγάλου Συντηρητή ad vitam του Τύπου Μέμφις και συνένωσε τους δύο Τύπους σε έναν, δημιουργώντας τον Αρχαίο και Αρχέγονο Ανατολικό Τύπο των Μισραΐμ και Μέμφις, ο οποίος αναπτύχθηκε σε 95 βαθμούς, ιδρύοντας το Κυρίαρχο Μεγάλο Θυσιαστήριο της Αδριατικής (Superum), τον Κυρίαρχο Μυστικό Ναό, το Έξοχο Κονσιστόριο των βαθμών 30° 90°, και το Κυρίαρχο Περιστύλιο «των Ορφικών». Ο M.E.Allegri, ίδρυσε, επίσης, στο διηνεκές τη Μητέρα και Αρχουσα Στοά «ΟΣΙΡΙΣ» και θεμελίωσε τα Κυρίαρχα Συμβούλια και τη Μητέρα και Αρχουσα Στοά στο Ζενίθ της Βενετίας για να επιβεβαιώσει την προέλευση και για να εξασφαλίσει για το μέλλον το συνεχές του Σεβάσμιου Τύπου. Στις 14 Οκτωβρίου 1949, ο M.E.Allegri πέρασε στην Αιώνια Μεγάλη Πυραμίδα, αφού έθεσε τον Τύπο σε ύπνο στα κατώτερα Δώματά του, αφήνοντας διαθήκη υπέρ του Ottavio Ulderisco Zasio, ο οποίος διηύθυνε τη Μεγάλη Ιεροφανεία έως τις 5-1-1966, ημερομηνία του περάσματός του στην Αιώνια Μεγάλη Πυραμίδα, αφήνοντας με τη σειρά του διαθήκη υπέρ του Κόμητα Gastone Ventura, ο οποίος κατά το Χειμερινό Ηλιοστάσιο του 1971, αφύπνισε τον Τύπο σε όλα του τα Δώματα και διηύθυνε τη Μεγάλη Ιεροφανεία έως τις 28-7-1981 ημερομηνία του περάσματός του στην Αιώνια Μεγάλη Πυραμίδα, αφήνοντας με τη σειρά του διαθήκη υπέρ του Sebastiano Caracciolo, ο οποίος διηύθυνε τη Μεγάλη Ιεροφανεία μέχρι τις 4-4-2013 ημερομηνία του περάσματός του στην Αιώνια Μεγάλη Πυραμίδα αφήνοντας με τη σειρά του διαθήκη στον Roberto Randellini, σημερινό Κυρίαρχο Μεγάλο Γενικό Ιεροφάντη. Ο Κυρίαρχος Μεγάλος Γενικός Ιεροφάντης εξασφαλίζει το συνεχές, έστω και εάν ο Τύπος τεθεί σε ύπνο στα κατώτερα δώματά του και, μερικές φορές, στα ανώτερα. Ο Αρχαίος και Αρχέγονος Ανατολικός Τύπος των Μισραΐμ και Μέμφις, αναμφίβολα είναι ένας από τους ελάχιστους παραδοσιακούς και Κανονικούς Τύπους που εξακολουθούν να διατηρούν την ισχύ της μεταδόσεως. 1782 : Σύμφωνα με ντοκουμέντα που διατηρούνται ως τις μέρες μας ο Τύπος Μισραΐμ λειτουργεί στη Ζάκυνθο 1796 : Σύμφωνα με ντοκουμέντα που διατηρούνται ως τις μέρες μας ο Τύπος Μισραΐμ λειτουργεί στη Βενετία 1801 : Ο Filalete Abraham φέρνει τον Τύπο Μισραΐμ στη Βενετία . 1839 : Ίδρυση του Τύπου της Μέμφιδας στο Παρίσι από τον Etienne Marconis de Negre. 1848 : Αφύπνιση του Τύπου Μισραΐμ (που είχε στο μεταξύ τεθεί εν ύπνω), παράλληλα με την προκήρυξη της Ενετικής Δημοκρατίας. 1856 : Σύσταση στην Αλεξάνδρεια ενός Υπάτου Συμβουλίου του Τύπου Μέμφις με την ονομασία «Μεγάλη Ανατολή της Αιγύπτου». Η χάρτα εγκατάστασης από τον Marconis, δίδει όλες τις δυνάμεις για τη σύσταση Κυρίαρχου Θυσιαστηρίου. Μεγάλος Διδάσκαλος είναι ο Μαρκήσιος Joseph de Beauregard. 1862 : Ο Τύπος Μέμφις έχει απορροφηθεί από την Μεγάλη Ανατολή, ο Marconis παραιτείται, ο Joseph de Beauregard δεν δέχεται την παραίτηση, ούτε τη συρρίκνωση των βαθμών που εφαρμόσθηκε στη Γαλλία. 1865 : Εκ νέου αφύπνιση του Τύπου Μισραΐμ (που είχε στο μεταξύ και πάλι τεθεί εν ύπνω). 1867 : Ο Τύπος Μισραΐμ τίθεται και πάλι εν ύπνω. Δημιουργία, σε πλήρη νομιμότητα, και επί Μεγάλου Διδασκάλου του Πρίγκηπα Halim Pascia, ενός Κυρίαρχου Θυσιαστηρίου και Υπατης Αρχής του Τύπου της Μέμφιδας. Το Κυρίαρχο Θυσιαστήριο της Γαλλίας διαλύεται. 1868 : Θάνατος του Etienne Marconis de Negre. 1869 : Ο Tύπος Μέμφις τίθεται εν ύπνω μετά την εξορία του Μεγάλου Διδασκάλου. 1870 : Αφύπνιση της Μεγάλης Ανατολής της Αιγύπτου από τον S.A.Zola. 1874 : Ο S.A.Zola γίνεται Μεγάλος Ιεροφάντης στη θέση του Etienne Marconis de Negre. 1876 : Ίδρυση μίας Μεγάλης Συμβολικής Στοάς, της Μεγάλης Εθνικής Στοάς της Αιγύπτου. Στις 25 Οκτωβρίου ο S.A.Zola απονέμει τους βαθμούς 95ο και 96ο στον Giuseppe Garibaldi και τον ονομάζει Μεγάλο Διδάσκαλο d’onore ad vitam του Κυρίαρχου Θυσιαστηρίου της Αιγύπτου. Στις 15 Νοεμβρίου η Μεγάλη Ανατολή της Αιγύπτου αφήνει στον Salvatore Sottile, Μεγάλο Διδάσκαλο στη Μεγάλη Ανατολή του Παλέρμο, μία χάρτα σύστασης ενός Κυρίαρχου Γενικού Συμβουλίου για τη διοίκηση του Τύπου Μέμφις για την Ιταλία και την κοιλάδα του Παλέρμο. 1877 : Η Μεγάλη Εθνική Στοά της Αιγύπτου καθίσταται ανεξάρτητη, αφήνοντας, όμως, στη Μεγάλη Ανατολή της Αιγύπτου τη διοίκηση των συμβολικών βαθμών του Τύπου Μέμφις. 1880 : Το Κυρίαρχο Θυσιαστήριο της Αιγύπτου τίθεται εν ύπνω. Οι εργασίες εξακολουθούν να λαμβάνουν χώρα στο Μεγάλο Μυστικό Ναό. 1881 : Μετά την εκλογή του Giuseppe Garibaldi ως Παγκόσμιου Μεγάλου Ιεροφάντη για το Κυρίαρχο Θυσιαστήριο των Ηνωμένων Πολιτειών, της Αγγλίας και Ιρλανδίας, της Ιταλίας και της Ρουμανίας, η Αίγυπτος αναγνωρίζει αυτή τη νομιμότητα. 1883 : Ο S.A.Zola παραιτείται και ονομάζει διάδοχο τον Ferdinando Francesco delli Oddi. 1890 : Ο Salvatore Sottile αφυπνίζει τον Τύπου Μέμφις στο Παλέρμο και καθίσταται Μεγάλος Διδάσκαλος του Κυρίαρχου Θυσιαστηρίου για την Ιταλία. 1900 : Ο Salvatore Mortorana καθίσταται Μεγάλος Διδάσκαλος του Κυρίαρχου Θυσιαστηρίου για την Ιταλία. Ο Ferdinando Francesco degli Oddi αναγνωρίζεται ως Μεγάλος Ιεροφάντης από τα Μεγάλα Θυσιαστήρια των Ηνωμένων Πολιτειών, Αγγλίας και Ιρλανδίας, Ρουμανίας, Ιταλίας, Ισπανίας και Αιγύπτου. 1901 : Ο Paolo Figlia καθίσταται Μεγάλος Διδάσκαλος του Κυρίαρχου Θυσιαστηρίου για την Ιταλία. 1903 : Ο Benedetto Trigona καθίσταται Μεγάλος Διδάσκαλος του Κυρίαρχου Θυσιαστηρίου για την Ιταλία. 1906 : Ο Τύπος Μέμφις τίθεται εν ύπνω. 1921 : Αφύπνιση του Τύπου Μέμφις στο Παλέρμο μέσω των 3 Πατριαρχών Giuseppe Sullirao, Giovanni Sottile και Reginald Gambier Mac Bean. O Reginald Gambier Mac Bean καθίσταται Μεγάλος Διδάσκαλος του Κυρίαρχου Θυσιαστηρίου για την Ιταλία και τις εξαρτώμενες περιοχές. 1923 : Ο Reginald Gambier Mac Bean Υπάτη αρχή του Τύπου Μέμφις, δίδει όλες τις ισχείς του μέσω διπλώματος στον Marco Egidio Allegri. 1925 : Ο Τύπος τίθεται εν ύπνω από τον Marco Egidio Allegri εξ αιτίας των νόμων του Φασιστικού καθεστώτος της Ιταλίας που απαγορεύουν τον Τεκτονισμό, προκειμένου να αφυπνισθεί σε πλέον πρόσφορο χρόνο. 1945 : 16 Μαΐου. Ιστορική στιγμή για τον Τεκτονισμό. Ο Marco Egidio Allegri συνενώνει τους δύο Τύπους δημιουργώντας τον Αρχαίο και Αρχέγονο Ανατολικό Τύπο των Μισραΐμ και Μέμφις, ιδρύοντας το Κυρίαρχο Μεγάλο Θυσιαστήριο της Αδριατικής, (Superum), τον Κυρίαρχο Μυστικό Ναό, το Έξοχο Κονσιστόριο των βαθμών 30° 90°, και το Κυρίαρχο Περιστύλιο των Ορφικών. 1949 : Ο Marco Egidio Allegri θέτει [στα χαμηλά του Δώματα] τον Τύπο σε ύπνο και περνάει στην Αιώνια Μεγάλη Πυραμίδα, αφήνοντας διαθήκη υπέρ του Ottavio Ulderisco Zasio. 1966 : Ο Ottavio Ulderisco Zasio περνάει στην Αιώνια Μεγάλη Πυραμίδα, αφήνοντας διαθήκη υπέρ του Gastone Ventura. 1971 : Ο Gastone Ventura αφυπνίζει τον Τύπο σε όλα του τα Δώματα. 1981 : Ο Gastone Ventura περνάει στην Αιώνια Μεγάλη Πυραμίδα, αφήνοντας διαθήκη υπέρ του Sebastiano Caracciolo. 1989 : Εγκατάσταση του Αρχαίου και Αρχέγονου Ανατολικού Τύπου Μισραΐμ και Μέμφις και του Γυναικείου Αιγυπτιακού Τύπου στην Ελλάδα, από τον Κυρ. Μεγ. Γεν. Ιεροφάντη Sebastiano Caracciolo. 2007 : 8 Δεκεμβρίου. Εγκατάσταση του Αρχαίου και Αρχέγονου Ανατολικού Τύπου Μισραΐμ και Μέμφις στη Ρουμανία, από Έλληνα Αξιωματούχο. 16-12-2007 : Ο Έλληνας Εθνικός Μεγάλος Διδάσκαλος - Εθνικός Μεγάλος Ταξιάρχης, Τριαντάφυλλος Κοτζαμάνης 33° 90° 96° περνάει στην Αιώνια Μεγάλη Πυραμίδα. 4-4-2013 : Ο Κυρίαρχος Μεγάλος Γενικός Ιεροφάντης, Κυρίαρχος Μεγάλος Διδάσκαλος Sebastiano Caracciolo 33° 90° 97° περνάει στην Αιώνια Μεγάλη Πυραμίδα, αφήνοντας διαθήκη υπέρ του Roberto Randellini. Ο Τύπος λειτουργεί αδιαλείπτως στην Ελλάδα από το 1989 μέχρι σήμερα. Ο Γυναικείος Αιγυπτιακός Τύπος της Υιοθεσίας λειτουργεί υπό εξειδικευμένα τυπικά. Ακολουθεί την πιο καθαρή μυστηριακή γυναικεία Παράδοση που κατά το παρελθόν δημιούργησε τις Εστιάδες, τις Σίβυλλες και τις Ιέρειες των Δρυϊδών. Λειτουργεί από το 1989 και στην Ελλάδα. «Αδελφέ μου, αυτά τα γάντια προορίζονται για τη γυναίκα η οποία αντιπροσωπεύει την τέλεια αντίθετη πολικότητά σου, δηλαδή τη σεληνιακή.» (Από τη μύηση ΤΕΚΤΟΝΑ στον Αρχαίο και Αρχέγονο Ανατολικό Τύπο Misraim και Memphis.) «Προσφέρετε αυτά τα γάντια στον Άνδρα της εκτιμήσεώς σας και της στοργής σας».(Από τη μύηση ΤΕΚΤΟΝΙΔΑΣ στον Αρχαίο και Αρχέγονο Ανατολικό Τύπο Misraim και Memphis.) Τιμώντας και αποδίδοντας σεβασμό στις Γυναίκες ο Αρχαίος και Αρχέγονος Ανατολικός Τύπος Μισραΐμ και Μέμφις, διατηρεί γι αυτές, ξεχωριστές Στοές όπου με τα ανάλογα τυπικά (που συντηρήθηκαν από τον Τύπο του Μισραΐμ ο οποίος αφυπνίσθηκε στη Βενετία το 1801, τα οποία ήσαν εμπνευσμένα από τον Αιγυπτιακό Τύπο του Καλιόστρο), εργάζεται επιδιώκοντας τη βελτίωση και την ενίσχυση του χαρακτήρα μέσω του οποίου βελτιώνει ολόκληρη την ανθρώπινη αδελφότητα. Ο Αρχαίος και Αρχέγονος Ανατολικός Τύπος Μισραΐμ και Μέμφις, δεν πιστεύει στην ομαδική μύηση, και δεν πιστεύει επίσης στη μικτή μύηση. Η Γυναικεία φύση επιβάλλει διαφορετικές λειτουργίες από αυτές των ανδρών. Η Γυναικεία μύηση είναι Σεληνιακή ενώ η Ανδρική Ηλιακή. Στις Γυναικείες Στοές παρίσταται πάντοτε άνδρας (ήλιος), που πρέπει να φέρει υψηλό βαθμό του Τύπου, ο οποίος και είναι ο φορέας του φωτός προς τις Γυναίκες (Σελήνες). Ο Γυναικείος Τύπος, όντας σε ύπνο περισσότερο από έναν αιώνα, αφυπνίστηκε οριστικά κατά το χειμερινό ηλιοστάσιο του 1971 από τον τότε Αυτοκράτορα Κυρίαρχο Μεγάλο Γενικό Ιεροφάντη του Αρχαίου και Αρχέγονου Αιγυπτιακού Τύπου Μισραΐμ και Μέμφις Gastone Ventura 33° 90° 97°. Ο Γυναικείος Αιγυπτιακός Τύπος Υιοθεσίας και στα δυο ημισφαίρια εξαρτάται από τον Αυτοκράτορα, Κυρίαρχο Μεγάλο Γενικό Ιεροφάντη, Κυρίαρχο Γενικό Μεγάλο Διδάσκαλο, ο οποίος βοηθάται στο έργο του συνεργαζόμενος με την Έξοχη Μεγάλη Διδασκάλισσα -Βασίλισσα του Σαββά, η οποία διορίζεται απ' τον ίδιο, και η οποία επιλέγεται μεταξύ των Αδελφών Τέλειων Αιγυπτίων Διδασκαλισσών. Ο Αιγυπτιακός Γυναικείος Τύπος Υιοθεσίας», έχει τέσσερις Μυητικούς (1°, 2°, 3°, 4°) και δύο Διοικητικούς βαθμούς (5°, 6°). Στο βαθμό 1° η Αιγυπτία Μαθήτρια οφείλει να μάθει να μελετά και να χειρίζεται τα στοιχεία που θα τη βοηθήσουν να αφυπνίσει τα δικά της γυναικεία προσόντα. Οφείλει, επίσης, να μάθει να διαλογίζεται στον εαυτόν της, και κυρίως στην προσωπικότητά της. Οφείλει να γνωρίζει την παράδοση και τις παραδοσιακές αξίες. Στο βαθμό 2° η Αιγυπτία Εταίρα εισέρχεται στον αλχημικό ερμητισμό διαμέσου των συμβόλων του δένδρου και του όφι. Παραδοσιακά, αυτά τα σύμβολα είναι συνδεδεμένα με το γυναικείο στοιχείο και αναδύονται από το μύθο της Εύας και της Εδέμ. Στο βαθμό 3° η Αιγυπτία Διδασκάλισσα θα προετοιμασθεί να ζήσει, μέσα από τη μύηση στο βαθμό της Διδασκάλισσας , όλο τον πόνο και όλη τη χαρά που θα αναβληθεί από το μύθο της Ίσιδας και του Οσίριδος. Είναι δια μέσου της Εύας η οποία έγινε Ίσις που ο Αδάμ-Οσιρις αναγεννάται και, αυτή τη φορά, με πλήρη πνευματική Διαύγεια . Επιτέλους η Εύα αναλαμβάνει ολοκληρωτικά τη λειτουργία της κατόχου της ηρωικής αφοσίωσης εντός της πληρότητας της δικής της θηλυκής πνευματικότητας, εξαγοράζοντας τα λάθη στην Εδέμ. Για τη ματαιότητα και την επιπολαιότητα της Εύας «έπεσε» η ανθρωπότητα. Για την αφοσίωση και τη βαθιά αγάπη της Ίσιδας η ανθρωπότητα θα σωθεί. Στο βαθμό 4° η Τέλεια Αιγυπτία Διδασκάλισσα θα πρέπει να αφιερώσει τις ενέργειές της στη μελέτη της Καμπαλά. Αυτός είναι ένας βαθμός που απαιτεί μεγάλη προσοχή και κυρίως, σεμνότητα από τη στιγμή που σε αυτόν το βαθμό η γυναίκα αποκτά ένα συγκεκριμένο γνωστικό άνοιγμα, το οποίο θα μπορούσε να αφυπνίσει εντός της την έπαρση και την επιθυμία ισχύος. Εάν αυτό συμβεί, τότε όλη η μυητική διαδρομή χάνεται. Μόνον η Σεμνότητα θα μπορέσει να φέρει το Έργο σε επίτευξη ! Ο βαθμός 5° προορίζεται για την ανά κράτος Εθνική Μεγάλη Διδασκάλισσα και ο 6° για την Παγκόσμια Μεγάλη Διδασκάλισσα , η οποία φέρει τον τίτλο «Βασίλισσα του Σαββά» σε ανάμνηση των επιλογών του Cagliostro. Η Μύηση συνδέεται στενότατα με την Παράδοση και αποτελείται από μία τελετουργία η οποία σε καμία περίπτωση δεν δύναται να είναι επινοημένη. Μεταδόθηκε εδώ και αμνημόνευτους χρόνους αδιάσπαστα στις ουσιώδεις γραμμές της και στους θεμελιώδεις κανόνες της. Μέσα της παρεισφρέει ένα στοιχείο «μη ανθρώπινο», απαρτιζόμενο από μία πνευματική επιρροή η οποία, μέσω του Τύπου, πραγματοποιεί τη σύνδεση με τη Θεία τάξη. Προκειμένου, όμως, να συμβεί αυτό, είναι απαραίτητο και υποχρεωτικό να ενεργοποιηθεί ο Τύπος σύμφωνα με τους Παραδοσιακούς κανόνες. Ο ουσιώδης σκοπός της μυήσεως είναι να θέσει σε κίνηση όλους τους προσωπικούς και ατομικούς μηχανισμούς που οφείλουν να προκαλέσουν την υπέρβαση των ανθρώπινων περιορισμών, αφυπνίζοντας τις λανθάνουσες δυνατότητες απελευθερώσεως που φέρει μέσα του το ον. Η μύηση συνεπάγεται ουσιωδώς την εσωτερικότητα του ατόμου, η οποία δεν έχει καμία σχέση με τη μάζα, γι αυτό δε και η μύηση μιας μάζας αποτελεί αντίφαση και κάτι τι το άτοπο. Η μύηση πρέπει να προκαλεί μέσα στο άτομο μια μεταστοιχείωση που το κάνει να συνειδητοποιήσει τη θειότητα που έχει μέσα του. Πρέπει να καθιστά το άτομο νέο άνθρωπο και να αποτελεί το σημείο εκκινήσεως της πραγματικής του απελευθερώσεως από τους ανθρώπινους περιορισμούς και της αφυπνίσεως της θείας συνειδητότητας. Οι 90 βαθμοί του Τύπου του Μισραΐμ και οι 92 βαθμοί του Τύπου της Μέμφιδος έχουν ενωθεί συνθέτοντας, σε μια ειδική ονοματολογία, τους βαθμούς κλειδιά όλων των κλιμάκων, επιφυλάσσοντας τους τελευταίους βαθμούς για τους Συντηρητές του Τάγματος και του Τύπου. Ο Αρχαίος και Αρχέγονος Ανατολικός Τύπος των Μισραΐμ και Μέμφις απαρτίζεται από 95 βαθμούς στους οποίους προστίθενται δύο Διοικητικοί βαθμοί: · ο 96° ως προνόμιο του Εξόχου Μεγάλου Διδασκάλου - Εθνικού Μεγάλου Ταξιάρχη (33° 90° 96°) και · ο 97° ως προνόμιο του Κυριάρχου Γενικού Μεγάλου Ιεροφάντη (33° 90° 97°). Όλη η σειρά των 95 βαθμών χωρίζεται σε δύο τμήματα και τέσσερις σειρές: · Το Τεκτονικό τμήμα (βαθμοί 1° έως 30°) με τη Συμβολική και τη Φιλοσοφική σειρά · το Ιλλουμινιστικό τμήμα -με τη Μυστικιστική και την Καβαλιστική σειρά. (βαθμοί 30° 90° έως 33° 90° 95°) Οι εργασίες όλων των Δωμάτων και όλων των Σωμάτων του Αρχαίου και Αρχέγονου Ανατολικού Τύπου των Μισραΐμ και Μέμφις πρέπει να διεξάγονται σε Δόξα του Υπέρτατου Κτίστη των Κόσμων Ο Αρχαίος και Αρχέγονος Ανατολικός Τύπος των Μισραΐμ και Μέμφις δεν έχει καμία απολύτως βλέψη σε κερδοσκοπικό ή κοινωνικο-πολιτικό επίπεδο. Αδιαφορεί για την πολιτική και σέβεται όλες τις θρησκευτικές ομολογίες. Για μας ο Θεός είναι ένας, έστω και εάν τον επικαλούμαστε με διαφορετικά ονόματα, γι' αυτό υποστηρίζουμε όλες τις Θρησκείες εξ ίσου. Μία από τις θεμελιώδεις αρχές του Αρχαίου και Αρχέγονου Ανατολικού Τύπου των Μισραΐμ και Μέμφις είναι ότι ο Θεός είναι η Αλήθεια και αυτή βρίσκεται παντού, αρκεί να την συνειδητοποιήσει ο άνθρωπος με την εσωτερική εργασία. Ιστορία των Τύπων Misraim Memphis. Gastone Ventura Σύνταγμα και Κανονισμοί Αρχαίoυ και Αρχέγoνoυ Ανατoλικού Tύπoυ των Misraim και Memphis. Τυπικά Αρχαίoυ και Αρχέγoνoυ Ανατoλικού Tύπoυ των Misraim και Memphis. Ελληνική ιστοσελίδα Ιστοσελίδα της Διεθνούς Έδρας